62022TJ0094_INF
A Törvényszék (negyedik tanács) 2023. március 8‑i ítélete –Mutondo kontra Tanács
(T‑94/22. sz. ügy) (
1
)
„Közös kül‑ és biztonságpolitika – A Kongói Demokratikus Köztársaságon belüli helyzetre tekintettel hozott korlátozó intézkedések – A pénzeszközök befagyasztása – A tagállamok területére való belépés korlátozása – A felperes nevének az érintett személyek jegyzékein való további szerepeltetése – A jegyzékekbe való felvétel és az azokon való további szerepeltetés megalapozottságára vonatkozó bizonyíték – A korlátozó intézkedések elfogadásának alapját képező ténybeli és jogi körülmények megváltozása”
1.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát
(Az Európai Unió Alapjogi Chartája, 47. cikk; a (KKBP) 2021/2181 határozattal módosított 2010/788/KKBP tanácsi határozat, II. melléklet; 1183/2005 tanácsi rendelet, és 2021/2177 tanácsi rendelet, melléklet)
(lásd: 45–48. pont)
2.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – Hatály – Az emberi jogok súlyos megsértésének vagy az emberi jogokkal való visszaélésnek minősülő cselekmények tervezésében, irányításában és elkövetésében részt vevő személyek – Fogalom – Az említett cselekményeket a múltban elkövető személyek, akik esetében nincs bizonyíték az ilyen cselekményekben való jelenlegi közreműködésüket vagy részvételüket illetően – Feltételek – Mérlegelési hiba
(A (KKBP) 2021/2181 határozattal módosított 2010/788/KKBP tanácsi határozat, II. melléklet; 1183/2005 tanácsi rendelet, és 2021/2177 tanácsi rendelet, melléklet)
(lásd: 49., 50., 59., 60., 63., 64., 73–75., 77–79. pont)
3.
Európai Unió – Az intézmények jogi aktusai jogszerűségének bírósági felülvizsgálata – A Kongói Demokratikus Köztársasággal szemben hozott korlátozó intézkedések – A felülvizsgálat terjedelme – A felperesnek az általa betöltött tisztség miatti felvétele az ezen intézkedések hatálya alá tartozó személyek jegyzékére – Az emberi jogok súlyos megsértését vagy a jogállamiság veszélyeztetésére irányuló cselekményeket tanúsító, nyilvánosan hozzáférhető dokumentumok – Bizonyító erő – Hiány
(A (KKBP) 2021/2181 határozattal módosított 2010/788/KKBP tanácsi határozat, II. melléklet; 1183/2005 tanácsi rendelet, és 2021/2177 tanácsi rendelet, melléklet)
(lásd: 66–68., 70–72. pont)
4.
Közös kül‑ és biztonságpolitika – A Kongói Demokratikus Köztársasággal szemben hozott korlátozó intézkedések – A jogállamiságot megsértő vagy az emberi jogok súlyos megsértésének minősülő cselekményeket elkövető személyek pénzeszközeinek befagyasztása – Szempontok – A civil lakosság elnyomása vagy a jogállamiság tiszteletben tartása terén felelősséggel járó funkciók – A korlátozó intézkedések felülvizsgálata során a Tanácsnak naprakész értékelés lefolytatására irányuló kötelezettsége – Ellenbizonyítás – A korlátozó intézkedések hatálya alá tartozó személy konkrét helyzetében bekövetkezett változás – A rendszertől való elhatárolódás – Nem szükséges jelleg – Mérlegelési hiba
(A (KKBP) 2021/2181 határozattal módosított 2010/788/KKBP tanácsi határozat, II. melléklet; 1183/2005 tanácsi rendelet, és 2021/2177 tanácsi rendelet, melléklet)
(lásd: 76. pont)
Rendelkező rész
1)
A Törvényszék a Kalev Mutondóra vonatkozó részében megsemmisíti a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról szóló, 2021. december 9‑i (KKBP) 2021/2181 tanácsi határozatot és a Kongói Demokratikus Köztársaság tekintetében a fegyverembargót megsértő személyekkel szemben meghatározott, egyedi korlátozó intézkedések bevezetéséről szóló 1183/2005/EK rendelet 9. cikkének végrehajtásáról szóló, 2021. december 9‑i (EU) 2021/2177 tanácsi végrehajtási rendeletet.
2)
A Törvényszék az Európai Unió Tanácsát kötelezi a költségek viselésére.
(
1
)	HL C 148., 2022.4.4.